
»KRŠĆANSTVO JE TOTALITARIZAM ISTINE 

u Širini srca i ekumenizmu ljubavi. 

DO POMIRENJA KRŠĆANSTVA S MODER- 
NOM CIVILIZACIJOM MOŽE DOCI JEDINO 
POKRSCANJENJEM MODERNE .'CIVILIZACI- 
JE, NIKAD KAPITULACIJOM KRŠĆANSTVA 
I CRKVE PRED PAGANIZACIJOM ŽIVOTA 
I PRED DEIFIKACIJOM ČOVJEKA ZNANO- 
STI I MATERIJALNOG - TEHNIČKOG PRO- 
GRESA.« 


JOr. ČEDOMIL ČEK&D2L 


BIOGRAFIJA 


Rodio se 6. XI 1896. u Posušm, Hercegovina, iz 
učiteljske obitelji , koja je Crkvi dala još dva 
svećenika , njegovu mlađu braću : Dr Smiljana 
Čekadu — biskupa u Skoplju, i Milivoja Čekadu> 
koji je umro godine 1961. kao sarajevski kate- 
dralni župnik. 

Gimnaziju je završio u Travniku kod isusovaca , 
a bogoslovske nauke u Nadbiskupskom bogoslov- 
nom sjemeništu u Sarajevu (1914/1918.) i na 
bogoslovskom fakultetu u Innsbrucku , kao pito - 
mac teološkog konvikta »Canisianum«-a (1918- 
1922). 

Za svećenika' je zaređen u Sarajevu 15.VIII 
1919. Za doktora bogoslovlja promoviran je u 
Innsbrucku 1922. Nakon studija službovao je kao 
svećenik čitavo vrijeme u Sarajevu: kao katehe- 
ta školama milosrdnih sestara i kao bilježnik Cr- 
kvenog suda, zatim kao nadbiskupski tajnik , pa 
kao kurijalni kancelar, te kao kanonik Vrhbo- 
sanskog Prvostolnog Kaptola, na kojem se polo- 
žaju i danas nalazi. 

Uz službene funkcije bavio se i katoličkom p'ubli- 
cistikom. Najviše je pisao o predratnom sarajev- 
skom » Katoličkom tjedniku« u kojem je bio jedan 
od glavnih suradnika. Pisao je uvodnike i druge 
članke, najviše pod šiframa (Dr. Ins..C.,Liber i 
dr.). 

Poslije rata javlja se člancima u đakovačkom 
»V jesniku« i u » Službi Božijoj«. 


MI PITAMO: 

Kakav bi izgledao tip idealnog svećenika druge 
polovine dvadesetog vijeka? 

Koje je glavno obilježje krize suvremenog 
svijeta? 

Da li — po Vašem mišljenju — kompromis više 
koristi ili škodi kršćanstvu? 

* 

Sto mislite: Kakav kurs treba zauzeti za kristi- 
janizaciju svijeta, koji nam izmiče? 

Kako biste, na osnovu svog životnog iskustva, 
sastavili mladim nasljednicima programatsku 
deklaraciju svećeničkog života? 

MLADOMISNIKU U SPOMENAR 

(Stari svećenik mladome), 

» Ali ti , čovječe Božji , bježi od ‘i 

ovih stvari ! Traži revno praved- 
nost, pobožnost, vjeru, ljubav, po- 
stojanost, blagost! Bori se u ple- 
menitoj borbi vjere . . .« (1. Tim j 

6, 11. 12.) »Znam, naime, komu 
sam povjerovao...« (2. Tim 1, 12) 

Idealan je tip svećenika samo jedan, isti 
u svim stoljećima: tip svećenika-sveca. Mje- * 

rilo je 'svećeničke vrijednosti i idealizma: 
sličnost Kristu i ljubav Kristu. 

> 

H< * * /• . 

Kriza je modernoga svijeta kriza duha: 
prevlast materijalnoga nad duhovnim i mo- 
ralnim u životu i 1 u kulturi. On je s te strane 
danas u oštrom sukobu s kršćanstvom. 


Svijet kršćanstva živi jedino od duha mi- 
losti i od križnog otkupljenja. Sve organiza- 
cijske forme u crkvenom živomu vrijede 
samo toliko, koliko taj duh milosti i otkup- 
ljenja, — autentičan, nerazvođen, živ, — ka- 
naliziraju u duše i u svijet. Duh mora u 
kršćanstvu uvijek stajati ispred akcije, prin- 
cip ispred taktike, dobrota i ljubav ispred 
pameti, vječnost ispred vremena. 


'Uspjeh i neuspjeh kršćanstva u svim pe- 
riodima jedino o tom ovisi. Kršćanstvo je 
uvijek jako i prodorno, ako je dobro i sveto. 
Onda Milost otkupljenja preko njega djeluje. 
Onda ono imponira svima, koji traže istinu 
i dobro. 

' Slabost je kršćanstva uvijek u kompro- 
misu: u mirenju i paktiranju sa svijetom 
naravi i nagona. Naturalističko, »moderni- 
zirano«, kršćanstvo niti ima šta svijetu reći, 
niti mu ima šta dati. Gubi kontakt s Bogom. 
Veže ruke mističnom Kristu u sebi. Nije 
kvas, koji obnavlja i preporađa (Mat. 13, 33.). 
Nije so, koja prži ,i ozdravlja (Mat. 5, 13). 
Samo se je sebe odreklo. Postalo je »sal 
insulsum« (Mark. 9, 49.). »Ad nihilum valet 
ultra!« (Mat. 5, 13.). 


* * * 

Veliki je svijet, — ono, što se je danas 
nametnulo masama; ono, što daje ton civi- 
lizaciji naših dana i drži u rukama uzde jav- 
noga života, — sav u znaku materijalizacije: 
on se sve potpunije i sve dosljednije eman- 
cipira od duha, od Boga, od objave, od reli- 
gijo. od nadnaravi. Nc možemo ga preporo- 
diti, dok mu najprije ne izmijenimo dušu. 
Ne možemo ga iznova, na juriš i u masi, 
osvojiti. Osvojiti ga možemo samo iznutra. 
Laganom penetracijom : stvaranjem novih 

stanica u njegovu organizmu. Formiranjem 
elite i — aktiviranjem elite. Metodom prvoga 
kršćanstva. Rađikalnošću i integralizmom 
evanđeoskog učenja. Univerzalnošću i zano- 
som apostolata. Univerzalnog, sveopćeg apo- 
stblata. Sveopćeg i po ciljevima i po nosioci- 
ma. Svećeničkog uporedo i lajičkog. Širokog 
i ambicioznog po programu, inventivnog u 
metodama. Sposobnog i spremnog, da se 



prilagodi vanjskim formama života oko sebe, 
da u sve uđe i sve pokuša, ali i da nadoveže 
samo ondje, gdje su se ljudi zasitili materije, 
pa pružaju, makar i nesvijesno, ruke za Bo- 
gom. Na dobru volju. Na glad za otkup- 
ljenjem. Na razočaranja, praznine i tuge sa- 
vremenoga svijeta: svijeta bez Oca i bez 
velikih, vječnih perspektiva. Samo u tom 
smislu može se ozbiljno govoriti o potrebi, 
da Crkva uđe u atomsko 'doba i da se s njim 
suoči i izmiri. Do pomirenja kršćanstva s mo- 
dernom civilizacijom može doći jedino po- 
kršćanjenjem moderne civilizacije, nikada 
kapitulacijom kršćanstva i Crkve pred pa- 
ganizacijom života i pred deifikađjom čovje- 
ka znanosti i materijalno-tehnickog pro- 
gresa. 

Volit ćemo, modemi, otpadni oki svijet oko 
nas i u njegovoj duhovnoj nevolji; nastojat 
ćemo da ga razumijemo i da poštujemo nje- I 

gove stvarne odlike i' njegova pozitivna ostva- ,[ 

renja; susretat ćemo ga sa kršćanskim sau- | 

češćem i ljubavlju; spasavat ćemo ga na sve l 

načine. Ali se nikada ne ćemo s njim iden- [ 

tifirirati i izjednačiti (Iv. 7,7.; 8,23; 15,18. 

19.; 16,33.; Gal. 6,14.; Jak. 4.4.; 1. Iv. 2,15. 

16.17.; 3,13.; 4,5.; 5,4.19.); nikada se ne 
ćemo pomiriti s njegovom apostatskom ži- 
votnom filozofijom; nikada ne ćemo dati 
ođrješnice ni njegovim intelektualnim za- 
bludama, ni njegovim moralnim zastra- 
njenjima; uvijek ćemo forsirati oplemenje- 
nje, oduhovljenje, supernaturalizaciju živo- 
ta: orijentaciju na vječnim kriterijima. Bit ? 

ćemo tolerantni i dobri prema ljudima, ali. 
nikada ne ćemo biti tolerantni prema ljud- 
skim manama. j 

Kršćanstvo je totalitarizam istine u širini 
srca i »ekumenizmu« ljubavi. 


Dragi ! 

Budi svjestan činjenice, da nijedno razdoblje u tvome životu 
nije po tvoju svećeničku budućnost, ali i po tvoju vječnost, 
kritičnije od ovoga, kad izlaziš iz sjemeništa i ulaziš u du- 
hovnu pastvu! Kritičnija je možda samo još smrt. Mijenjaš 
iz temelja ambijenat. Uglavnom na gore. Ne će te više okru- 
živati optim&lna duhovna atmosfera svećeničkog idealizma 
iz . sjemeništa. Ne će te više njegove zidine automatski izo- 
lirati od svega onoga, što je moralno negativno. Ne će te 
njegov red siliti, da se moliš i da dišeš zrak nadnaravnosti 
i vječnosti. Ne će te više okolina samo edificirati, podizati, 
oduševljavati. Ne ćeš oko sebe imati samo svećenika, na 
kojima ćeš se uvijek moći nadahnuti i koji će te podizati na 
više. Susrest ćeš se, prvi put, i sa grubom prozom u svetištu 
i oko svetišta. Sa ugašenim svećeničkim svjetlima; sa solju, 
koja je već obljutavila. Bit će ih oko tebe, koji će se, sažalno 
i iskusno, smiješiti tvojim mladomisničkim »iluzijama«. Svo- 
dit će te na zemlju sa tvojih bjelokosnih kula i govorit će 
ti: »Budi pametan i realan! Drugo je teorija, a drugo praksa. 
Kršćanstvo naših dana mora biti suvremeno. Moraš se akli- 
matizirati!« Dočekat će te vani slatka napast slobode i sva 
zavodnička lukavost svijeta, koji će ti nuditi svoje voće, 
što tako opojno miriše. Prvi ćeš put biti sam, a intoniraš 
svoj svećenički život zauvijek. Daješ mu konačan smjer. 
Stvaraš mu stil i tradiciju. Formiraš habitualne navike, obi- 
čaje, manire. 

Moraš stoga biti ozbiljan i jak. A moraš se i osloniti na 
nekoga, tko je uvijek dobar i uvijek mudar. A znaš, tko je 
to. Bog ! 

Moli! 

Moraš mu se moliti. Moraš iskreno i intimno voljeti i do- 
življavati Krista. Moraš štovati Gospu. Ako hoćeš, da ti mraz 
ne oprži krila već pri prvom susretu sa životom u svijetu, 
od prvog dana moli! Moli sve ono, što si molio u sjemeništu! 
Moli isto onako: kako si molio u sjemeništu! Danas ti je 
molitva još potrebnija nego jučer. Već prvi dan razmatraj, 
Već prvi dan adoriraj, već prvi dan, pobožno, služi sv. misu 
i zahvali se iza nje, — čitav četvrt sata, — već prvi dan izmoli 

svoj časoslov, u sabranosti i radosti duha, već prvi dan 
smiri na vrijeme svoju krunicu, već prvi dan pročitaj štogod 
iz Svetoga Pisma ili iz koje duhovne knjige, već prvi dan 
ispitaj savjest i općenito, i posebno, u nekoj aktualnoj točki! I 
drugi dan! I treći! I svaki dan, dok si živ! I odmah prve nedjelje 
otiđi na ispovijed! I odmah prve godine obavi duhovne vje- 
žbe! I svake ih godine obavi! Kojiput i dulje, ako ti ispane 
prilika! Radili to drugi oko tebe, ne radili. Tvoj je Gospo- 
din samo jedan. A on to od tebe traži. I on uz to za tebe 
veže milost ustrajnosti i vjernosti u svećeništvu. »Orate, ut 
non intretis in tentationem K (Mat. 26,41.; Mark. 14,38.; 
Luk. 22, 40. 46.). »Oportet semper orare et non deficere!« 
(Luk. 18,1.). On će ti kroz molitvu govoriti; on će te kroz 
molitvu savjetovati; on će te molitvom čuvati, braniti, jačriti; 
on će te po molitvi i dignuti, ako podneš. Moli se, i kad si 
bio pred Bogom zločest! Nijedan se svećenik, koji je molio, 
nije ni izgubio, ni pokvario. Ustrajat će. Ostat će vjeran do 
kraja. Ne će možda biti svećenički svetac, ali bit će apostol 
i revnitelj. Sto redovnike i redovnice drži na visini, što im 
je ' prva vanjska milost, nego baš česta i redovita molitva? 

A koji je, od mladih svećenika, već prvi dan, propustio i 
razmatranje, i ađoraciju, i ispit savjesti, on se odmah, već 
prvi dan, i duhovno ugasio. Svrstao se među' svećenike- 
nadničare. Utopio se u običnosti i mlakosti. Zaspao je 
»sopore gravi« (Jon. 1, 5.). Naturalizirao se je i, u biti, 
posvjetovnjačio. Živi pred Bogom i pasterizira bez računa 
i knjigovodstva. Na vjeru i na sreću. Nikada se, bez svag- • 
danjeg ispita savjesti, osobito onog posebnog, ne će otrgnuti 
od svojih karakternih mana. Prekriži ga slobodno kao sve- 
ćenika, uz koga si vezao neke nade! Nijesi ti, koji od sebe 
praviš svećenika i apostola, nego milost Božja. »Neque qui 
plantat est aliquid, neque qui rigat: sed, qui inerementum 
dat, Deus!« (1. Kor. 3, 7.). A milost se Božja zaslužuje i dobiva 
molitvom. 

Drži se reda! 

Ako hoćeš da ustraješ i da doneseš plod, zadrži, odmah 
od prvog dana, stil života, kojemu te je priučavala Crkva 
kroz sve tvoje sjemenišne godine! »Serva ordinem!« Drži 
se reda! Ustani na vrijeme: odmah prvi dan, kad si stigao 

na župu! I izvrši, - odmah prvi dan, sve ono, što si sebi 
isplanirao 1 , pređuzeo, u bogosloviji! Sve na vrijeme obavi, 
sve po planu! Govori misu točno, svaki dan u isto vrijeme! 
Ne daj, da te vjernici čekaju ni minute! Drži se u misi svih 
rubrika! U ispovjedaonicu sjedni svaki dan: ili prije mise 
ili iza mise! Neka penitenti znadu, kad će te sigurno naći. 
Doručku j, ručaj, večeraj u sat, koji si za to odredio! Uvijek 
u isto doba polazi na počinak! Ne si jeli navečer, uz radio, 
do u kasne sate! Uvedi, čim postaneš župnikom, kancelarijske 
satove, kada će te vjernici, bez dangube, moći potražiti i naći 
za stolom u župskom uredu! I pozivaj ih, da te u to doba 
slobodno konzultiraju u svim svojim potrebama! Odmah u 
ponedjeljak poeni se spremati za slijedeću nedjeljnu ili 
blagdansku propovijed! Odmah se počni pripravljati na tri- 
enalne ispite! Opetuj moral! Svaki dan pročitaj, barem nešto, 
ozbiljno i korisno! Budi’ u svemu čovjek rada i reda! Bit 
ćeš onda i čovjek dužnosti. Bit ćeš i uredan i savjestan 
svećenik. Ne ćeš onda biti ni hodavac i vječni' putnik: pazit 
ćeš na rezidenciju. A ako prvi dan prespeš u postelji, gotov 
si i kao duhovni čovjek i kao duhovni pastir. Na svaku ćeš 
misu kasniti. Svaku ćeš propovijed improvizirati. Na svaku 
ćeš katehizaciju dolaziti nepripravan. Izvlačit će te kuharica 
ili sestra iz kreveta; misit ćeš bunovan i neumiven; vjernici 
će te tražiti po krčmama i kavanama za krštenje i vjenčanje. 
Radio će ti biti i uspavanka, i budnica, i večernja molitva, 
i razmatranje. Sve će ti u duhovnoj pastvi spavati. Ne će ti 
nitko dolaziti svaki dan na pričest. Ne ćeš imati ministra- 
nata. Prazna će biti ’ ispovjedaonica. A prazna i duša. Ako 
si talenat, bit ćeš uvijek jalov i abuličan talenat, zavezan 
u rubac i zakopan u zemlju: ne će od tebe ni Crkva ni 
duše imati ništa osim, eventualno, koje stolne i salonske 
duhovitosti. 

Budi čovjek samozataje! 

Od prvog dana u pastvi opredijeli se za životnu mudrost 
Evanđelja! A ona je u samozataji i križu. Ne smiješ podleći 
napasti slobode ni . zovu sjetila. Tvoja sloboda neka bude 
Kristova sloboda: sloboda duha (Iv. 8,36.)! Nemoj odmah 
prvi dan pružiti ruke za čašom, za duhanom, za pečenicom, 

za crnom kavom! Nije u tom svećenička ni ljudska puno- 
ljetnost. Sustavno se obuzdaj i mrtvi! Inače ne ćeš nikada 
postati duhovni čovjek; inače ćeš se sto puta oglušiti glasu 
milosti, kad te zove na više: on je uvijek težak nižemu 
čovjeku u nama. »Animalis homo non percipit ea, quae sunt 
Spiritus Del !« (1. Kor. 2, 14). Svezat će te, zarobit će te 
tijelo. Sto manje uzimlji od materijalnoga života! Ono po- 
trebno. Sladokustvo nije na svećeniku vrlina. Duhan još 
manje. Piće najmanje. Poniženje je duha, kad svećenik 
obilazi kuhinju i zaviruje u lonce. Gubiš auktoritet i vlast 
nad sobom, ako ti je uvijek cigareta u ustima i ako ti' ruke 
za njom dršću. Nemoj uopće pušiti: šta će ti to! Zašto da 
robuješ? Predstavljaš ozbiljnost vječnosti. A u piću je i 
ludost, i krv, i blud. Nikada ono nije saveznik' kreposti ni 
čistoće. »Vinum et mulieres apostatare faciunt sapientes!« 
(Crkv. 19,2.). Ako si iz* obitelji ili iz kraja, gdje se pije, 
budi apstinent: to ti je tada jedina sigurna garancija protiv 
otrova, što ga nosiš u žilama! Ne jedi u svako doba! Ne 
jedi, u svojoj kući, nikada izvan obroka! Ne potcjenjuj posta! 
Posvećen je i tradicijom Crkve i iskustvom svetaca. Psi- 
hologija ga psihičko-fizičkog paralelizma i antitetičnost; 1 pre- 
poručuje. Dolično se odijevaj,- ali ne budi ki'coš! Uvijek u 
odijevanju biraj ono, što je ozbiljnije i skromnije! Ne treba 
ti žutih cipela ni' zelenih balona; ne treba ti »Windjacke«: 
učinit ćeš se tim samo smiješnim u svim pametnim očima. 
Nosi, iz načela, uvijek svećeničko odijelo! I na putu! Ne 
boj se svijeta! Ne stidi se svoga svećeništva! Budi spreman 
i na porugu »radi imena Isusova« (Dj. Ap. 5,41.)! Svjedok 
ti je i anđeo čuvar tvoje svećeničko odijelo. I pokora. Ne 
skidaj nikada kaputa pred drugima, a pogotovu ne na ulici, 
za stolom, u crkvi (na koru, u sakristiji)! Preči je »deco- 
rum clerićale« nego komocija i rashlada. Nemoj previše 
paziti ni na zdravlje! Nije glavno da dugo živiš, nego da 
dobro živiš. Čuvaj se svake pasije: i sportske i glazbene! 
Zašto da poloviš dušu, kad je čitavu treba Bog? Upotrebljuj 
vrijeme korisno i razumno, po kriterijima vjere! Nikada 
se, iz principa, ne kartaj! Nikomu za volju! Nikada ne 
idi na plažu, nikada, osim na putovanju, u gostionu, što 
rjeđe u kino: samo kad se daje što klasično i uistinu 
umjetnički vrijedno ili poučno! Čuvaj se dugova! Ne živi 

i ne gospođuj nikada na tuđi račun! Ne naručuj nikada, 
što ne možeš platiti! Ni knjiga, ni časopisa! Drži rokove! 
Podmiruj na vrijeme obveze! Ne prosjači i ne ciganči! Budi 
i u tomu svećenički ozbiljan, savjestan i ponosan! A in- 
tencija nikad ne gomilaj! Boj se Boga! Drži novac od njih 
uvijek u rezervi, dok ih ni jesi izgovorio! Strpljiv budi u 
križevima! Nemoj se uvijek tužiti i jadati! Nikada, nijednom 
riječi, ne kritikuj Boga, što ti ih je poslao! Šuti i trpi! 
»Fiat voluntas tua!« (Mat. 6,10.; 26,42.; Luk. 22.42.). 

Eto, »in omnibus teipsum praebe exemplum bonorum ope- 
rum, — ih integritate, dn gravitate — « (Tit. 2,7.)! Svećenik 
si. A za svećenika će uvijek vrijediti ona zlatna riječ iz 
»Nasljeduj Krista«: »Eius (sacerdotis) conversatio non cum 
popularibus et communibus hominum viis!« (Im. Chr. IV., 
5, 12.). 

Čuvaj ljiljan! 

Budi čist! Bježi od napasti, ako ljubiš Gospodina! Bježi 
od nje najviše ondje, gdje si najslabiji! Ti, i 1 svi mi. Re- 
ligija, koju ispovijedamo, poklonik je čistoće: to joj je 
speđficum u svačijim očima. Djevičanstvo nam je stalež i 
profesija. Celibat je jedna od najvećih i snaga i dika Crkve, 
moralnih i organizacijskih. Ni' u jednoj drugoj stvari ne 
treba ljudima toliko pobude i visokih primjera, koliko u 
stvari čistoće: u njoj je svijet najslabiji. Daj mu ih! Samo, 
ako si čist, može ti Isus biti jedina ljubav, a duše jedina 
strast. Samo ako si duhovno s&m, možeš sav živjeti za 
druge i biti 1 im brat i otac. Neka sloga u tvoju sobu, žup- 
ničku ili kapetansku, ne ulazi nikakvo literarno smeće i 
nikakve ilustracije i magazini sa pikanterijama u riječi i 
na slici! Neka na tvoja svećenička usta ne izađe, dok si 
živ, nikada, nijedna gruba i nečedna riječ, nijedna krupna 
i trivijalna šala! Zamračit ćeš njom sliku Gospodinovu u 
sebi. Sablaznit ćeš sve duše oko sebe, koje kršćanski osjećaju. 
Ne pjevaj nikada, iz načela, ljubavnih pjesama! Nije čed- 
nost skrupuloznoist : čednost je neprevarljiv biljeg fine 

svećeničke duše, izraz moralne ozbiljnosti i integralizma. Žena 
je vjernik, rođeni vjernik; žena je stup vjere u obitelji i 

5 Pozdrav našem vremenu 

društvu; žena je, kao čovjek, od naravi idealni ja, a, kao 
apostol, i inventivnija i požrtvovnija od muškarca. Ne ćeš 
od nje bježati; radit ćeš s njom i na njenoj izgradnji. Ali 
žena je za tebe, kao za muškarca i svećenika, i prva napast; 
dobro ćeš je se čuvati; bit ćeš prema njoj uvijek diskretan 
i oprezan. Bludnost je vatra: dosta je jedna njezina iskra, 
da se zapališ i spržiš. Ima seksus svoju posebnu, čudnu 
i crnu logiku. Tko mu se neoprezno približi, on ga proždre. 
Nema »in materia sexti« malenkosti; nema igranja. Davno 
su tu postavljeni principi: »In fuga salus!«, »Principiis obsta !« 
Nikada nemoj biti sa ženskim svijetom povjerljiv, nikada 
intiman, nikada »per tu«! Sve momačko' i kavalirsko, sve 
nježno i sentimentalno, neka bude od tebe daleko! Zami- 
jeni to duhovnom otmjenošću, prirodnom i oduhovljenom! 

„ Neka žene u tebi vole tvoje svećeništvo i tvoju dušu; neka 
te vole i štuju izdaleka, kao oca i kao Božju svetinju! Na 
oltaru i u ispovjedaonici, ne u boudoiru i po zabavama! 
Ne đopisuj se ni s jednom redovito bez potrebe! Ne nameći 
se nikada nijednoj ženi za »duhovnog vodu«, a najmanje 
»pebožnjačicama« i »akcionašicama«, koje se oko tebe pre- 
više slatko smiju i vrte! Ne figuriraj nikada kao samo- 
zvani »ekspert« za žensku duhovnu pastvu! Može te to 
stati glave i duše. Među ženske zalazi, osobito dok si mlađi, 
samo po dužnosti i po poslanju Crkve! Kućanstvo, ako ne 
možeš držati kod sebe časnih sestara, — sa svim kaucijama, 
dakako, — neka ti vodi samo netko od najbliže ženske rod- 
bine ili koja starija osoba »notae probitatis«! Radije samotuj 
i pati se, nego da uzmeš u kuću nepoznatu i problematičnu 
žensku i izvrgneš se bližnjoj grešnoj prilici! 

Gledaj Isusu u oči! Iskren budi sebi i Bogu! 

Govori istinu! 

Budi uvijek prema Bogu iskren, a prema sebi skeptičan 
i sumnjičav! Zaviruj često, s neumoljivom strogošću, u sve 
zakutke svoje duše! I studiraj njezine pokrete! I one finije! 
Ne daj, da te prirodni i instinktivni čovjek i u čemu prevari 
i zavede! Prepozna j sotonu, i kad se je preobukao u anđela 
svijetla! Gledaj uvijek Bogu i Isusu ravno u oči! I pazi 
dobro, da pred njima ne hiniš! Da im ne pokušavaš »pod- 


valiti«. Svoje želje pod njihove. Svoje duhovne bijede pod 
krepost i pravdu. Cim opaziš prijekor ili žalost u Isusovim 
očima, odmah se kucaj u prsa, odmah se trgni! To je glas 
milosti;' to je opomena, koja spašava. A budi uvijek lo- 
jalan i prema evanđeoskoj istini, što je propovijedaš! 
Uvijek drži uz nju, u teoriji i principu: I onda, kad joj 
u životu, po ljudskoj slaboći, ni 1 jesi potpuno vjeran! »Viam 
Dei in veritate doce!« (Mat. 22, 16.; Luk. 20, 21.). Uvijek 
od ljudi traži ono, što Bog od njih traži! Uvijek im, osobito 
u ispovijedi, preporučuj ono, što je dobro, pa makar ti 
tako ne radio! Nikada nemoj nazvati dobra zlim, ni' zla 
dobrim! Nikada ne izdaji dobra i ne rugaj mu se! Nikada, 
pristrano i tendenciozno, ne idealiziraj prilika u Crkvi ni 
crkvenih osoba! Prenavljanjem se Bogu ne služi, Vjerovati 
ti ni onako ne će nitko: ljudi imaju oči. Samo ćeš dobroj 
stvari naškoditi. Proglasit će te licemjerom, a Crkvu dio- 
ničkim društvom za međusobno ispomaganje. 


Imaj svoju glavu! Za Bogom idi, ne za ljudima! 

Za Bogom idi, ne za ljudima! Budi Božji sluga, a ne ljud- 
ski kmet! Ni kmet svojih svećeničkih kolega! Ni kmet 
svojih svećeničkih principala! Ljudi su uvijek u božanskim 
stvarima krhki i lomni, nedosljedni i jednostrani. Nikada 
se ni na jednoga od njih ne kuni; nikada ni jednoga od 
njih slijepo ne kopiraj i ne slijedi! »Nitko nije dobar do 
li’ jedini Bog!« (Luk. 18,19.; Mat. 19,17.; Maik. 10,18.). 
»Proklet da je, koji se uzda u čovjeka!« (Jer. 17,5.). Jedini 
tvoj vrhovni i neprevarljivi Učitelj (Mat. 23, 8.) neka bude 
Krist! Jedina mudrost, koju ćeš bez ikakve rezerve pri- 

hvaćati i slijediti, neka bude božanska mudrost Evanđelja, 
u autentičnoj interpretaciji 1 Crkve! Ljude, pa i svećenike, 

oko sebe promatraj uvijek u ogledalu Evanđelja! Gdje u 
njima prepoznaš Krista, slijedi ih, povjeri im se! Gdje 
vidiš, da njihova shvaćanja, njihove manire, njihov život, 
odudaraju od onoga, što je Gospodin učio i radio, ti ostani 
uz Evanđelje, pa makar i od sviju izoliran! Imaj uvijek 
•svoju glavu i ! svoju savjest! Ne misli tuđom glavom, ne 

-živi po tuđoj savjesti! Masa je, i svećenička, uvijek pro- 

sječna. Idealisti i sveci uvijek su manjina. Budi : stoga kri- 

tičan! Nitko ti to ne može zamjerti. Tvoje poštivanje aukto- 
riteta neka bude razborito i prosvijetljeno! Graduiraj ga i 
kategoriziraj u duhu vjere! Budi iskreno odan Svetoj Stolici t 
U Petru je sva snaga katolicizma. Bez papinstva davno 
bismo se već bili, i na Zapadu, raspali u sekte. I danas 
nas jedino ono od toga brani. Štuj i : starije u kleru! Znak 
je male pameti i defektne asketske kulture srca, kad mlađ 
svećenik nastupa prepotentno. Principalu se, budeš li ka- 
pelan, prilagodi, kolikogod možeš; više« crkvene starješine 
štuj i slušaj; nijedne biskupove nardbe ni propisa svjesno- 
ne krši! Sa svećeničkim kolegama budi vazda fin; s njima 
surađuj u svemu, što vidiš, da je dobro; budi s njima soli- 
daran u svakoj Božjoj stvari, u svakoj zajedničkoj pasto- 
ralnoj akciji; čuvaj se svake afektacije i čudaštva u odnosu 
prema svećeničkoj subraći! Ali robovati nemoj: ni većini,, 
ni ambijentu, ni »općem mišljenju«! Budi uvijek spreman,, 
da zapli'vaš i protiv struje, ako ti savjest to nalaže! A 
mnogo će ti puta naložiti. Ti ostani uz dobro, pa makar 
se našao' sam! Istina se ne legitimira i ne ovjerovljuje 
glasovanjem. »Non numerantur, sed ponderantur!« Drži 
uvijek s boljima; i s najboljima! S njima se savjetuj! Kođ 
njih se ispovjedaj. Kad valja da. biraš između, auktori- 
tativne i legalne, pastoralne teorije, kako je izlaže i 
uči’ Crkva, i pastoralne »prakse«, za koju, možda i glasno, 
nametljivo i grlato, plediraju »kolege«, ti se opredijeli uvijek, 
za teoriju! Teorija je praksa najboljih i na j savjesnijih! 

Budi junak! 

Budi junak! Ne boj se ljudi; Boga se boj! Njegovu stvar 
brani f uz najveće žrtve i neprilike! Nijesi ništa izgubio, 
ako za Boga trpiš. Dobio si (Mat. 5, 11. 12.). Na nebu 
plaću, na zemlji auktoritet karaktera, borca, ljudine, pri- 
znavaoca. Svatko će te tada štovati, pa ako te i mrzi. Boga 
i Crkvu predstavljaš, najviše auktoritete: nastupaj uvijek 
ispred njih dostojanstveno i s apostolskom slobodom! Ne 
prezaj ni od odioznih koraka, kad vidiš, da ih moraš po- 
duzeti! Ne odgađaj od straha, od danas do sutra, neugod- 
nih dužnosti; ne izmiči se, slabićki, delikatnim i kritičnim 
susretima! Ne laskaj nikomu! Ni crkvenim starješinama! 

Kaži svakome, ponizno, ali i otvoreno, što misliš! Nikada 
nemoj biti kameleon u reverendi! Ne uživaj u dvoznačno- 
stima, dvoličnosti, namještenom klanjanju i smješkanju na 
sve strane! U Evanđelju nema »diplomacije«. Lukavstva 
Bog ne voli; on voli istinu. I ljude od istine (Iv. 18,37). 
Kad valja birati između metoda diplomacije i evanđeoske 
prostodušnosti i ravne linije, ti se uvijek opredijeli za 
Evanđelje! Ne ćeš to požaliti na dan suda i vječnosti. Raz- 
borit budi, ali tvoj svećenički razbor neka nikada ne bude 
slabićki ni servilan! Kriptokršćani ni jesu dragi Bogu. »Noli 
erubescere testimonium Domini n oštri!« (2. Tim. 1,8.), opo- 
ruka je, što ju je svima crkvenim ljudima ostavio Apostol. 
Lojalan moraš biti prema svakomu, zakonitom, civilnom 
auktoritetu. Nije tvoje da politiziraš i da dižeš bune. No 
nikada se nemoj ni podvlačiti pod skute onima, koji imaju 
vlast! Ponizio bi tim Boga i istinu, koju propovijedaš. Teško 
i njoj i tebi, ako je drukčije ne možeš afirmirati osim 
spletkama i savezništvom sa žandarima, predsjednicima, 
poreznicima, gazdama! Svećenik mora uvijek biti tribun 
istine i tribun naroda. Saveznik dobrih; prijatelj siromašnih, 
malih i potlačenih. Dosljedno to svagdje provodi! I kad 
ideš na selo, u vrati se u najbolju kuću, a ne u najbogatiju! 
I vjernike uvijek odgajaj za kršćansku principijelnost i 
neustrašivost! »Tko mene prizna pred ljudima, priznat ću 
i ja njega pred Ocem svojim nebeskim. A tko mene zani- 
ječe pred ljudima, zanijekat ću i ja njega pred Ocem 
svojim nebeskim!« (Mat. 10,32.33). 


Nc budi osrednjak! 

Ne budi nikada osrednjak! Čitav kršćanin i čitav svećenik 
budi! Integralne i u teoriji i u praksi! Ambiciozan 1 asket- 
ski i pastoralno. Gledaj, da do kraja realiziraš svećeničke 
ideale! Nikada nemoj biti' svećenički polovičar! Bio bi to 
znak, da trguješ s Gospodinom, a da ga ne voliš. Znak, 
da ni sam ne vjeruješ potpuno u svoje ideale. Znak, da 
laviraš, da mešetariš između Boga i svijeta. Odvelo bi te 
malo pomalo u mlakost, u duhovno kapitulantstvo, u moli- 
tvenu i pastoralnu rutinu i mehaničnost. Tko sumnja i 
liramlje, vraća se i nazaduje. Sve više, sve bezvoljnije, sve 

fatalni je. Niti je vruć niti hladan. A znaš, kako Gospodin- 
u Otkrivenju govori o takvim »anđelima crkava«: »Seio 
opera tua: * quia neque frigidus es neque cali'dus; utinam 
frigidus esses aut calidus! Sed*quia tepidus es et nec fri- 
gidus nec calidus, indpiam te evomere ex ore meo!« (Otkr. 
3,15. 16.). Samo što ih još nije ispljuvao iz svojih usta! 
Grsti mu se na njih. Gdje u crkvenom životu prevlada, 
tip svećenika osrednjaka, anemija je vjerskog života neiz- 
bježiva. Žive vode pretvaraju se u mrtvu, ustajalu, mlaku. 
Apostoli iskrenu se i izrode u namještenike i činovnike. Od 
boraca Božjih postaju žabari. 

Nesebičan budi! 

Nesebi'čan budi! I ponizan. To je oboje zapravo samo 
jedna krepost. Centralna krepost u kršćanstvu. Preduvjet 
svakom nadnaravnom uspjehu. »Bog se oholima protivi ^ 
a poniznima daje milost!« (Jak. 4,6.; 1. Petr. 5,5.). Nikada, 
neka te u tvom svećeničkom radu ne vodi lični interes,, 
materijalna korist, osobna ambicija! Pročisti svaki dan svoje, 
nakane! Ne traži svoje slave, već slavu Božju! Ne jagmi 
se za titule i položaje! Nikada sam sebe ne hvali i ne- 
reklamiraj! Ni u razgovoru, ni u društvu, ni, pogotovu, na 
propovjedaonici! Radi za Boga i za Božju plaću, a ne za 
ljudska priznanja! Nikada nemoj klonuti u svom pastoral- 
nom poletu zato, što ti drugi, — i viši — ne priznaju i 
ne honoriraju trud i zasluge! Ne klasificiraj svećeničkih 
mjesta i službi po dohocima, nego samo po izgledu i mo- 
mogućnostima, da na njima učiniš što više za slavu Božju i za 
dobro besmrtnih duša: po svojim sposobnostima, darovima, 
sklonostima! Nemoj, iz načela, nikada tražiti, da te stave- 
na neko mjesto, gdje ti želiš! Bolje je, savršenije, sigurnije,, 
da se predaš ruci Providnosti i volji onih viših. Ali zato, 
bio gdje bio», učini' za Boga i za duše sve, što možeš: radi 
revno i ustrajno! Pokazali se plodovi, ne pokazali se. Požeo 
uspjehe i priznanja, ne požeo. A za novac ne radi ništa! 
Ne trguj nikada riječi Božjom ni duhovnim uslugama, 
braći! Ne govori o njemu nikada sa oltara i sa propovje- 
daonice! Ne prosjači i ne jadikuj! Ne insistiraj na taksama, 
i biru! Ako to učiniš, ponizio si i profanirao svoje sveće— 

X. 

ništvo i »dar Božji« (Iv. 4, 10.) u Svojim rukama. Ne bavi 
se ni ekonomijom na veliko! Ne možeš biti i svećenik i 
trgovac. Providnost će te i bez toga hraniti: ne boj se! 
Osjećat ćeš njezinu darežljivu čudotvorku ruku, kamo se 
god okreneš. Ne će nijedan svećenik ogladnjeti, koji je či- 
tavim srcem Božji. Pokaži mi ga, koji je ogladnio! Vjernici 
će s njim podij el ti i zadnji zalogaj. Nemoj ni previše štedjeti! 
Škrtost je na svećeniku uvijek pomalo svetogrđe i simonija. 
Darežljiv budi! Gostoljubiv budi! Gostoljubiv osobito prema 
svećeničkoj subraći ! Gostoljubiv, ali bez rastrošnosti i luk- 
susa! »Oportet — episcopum — esse hospitalem!« (1. Tim. 
3,2.; Tit. 1,8.; Rim. 12,13.; Hebr. 13,2.; 1. Petr. 4,9.). Bez 
velikodušnosti nema apostola. »Beatius est magis dare, 
quam accipere!« (Dj. Ap. 20, 35.). 


I u životu i u pastvi budi optimista! 

I u životu i u pastivi budi uvijek optimista! Realističan, 
optimista, ne fantasta. Razborit optimista; ne sangvinik. 
koji ne misli, ni fanatik, koji samo oko sebe lupa i ruši. 
Nadnaravan optimista, koji konzultira i zaziva Duha Sve- 
toga prije svake važnije odluke i svaki dan * preporučuje 
Bogu u molitvi sve svoje osnove. Uvijek tvrdo vjeruj u 
snagu Božju i u čudesne puteve Milosti! Ne gubi pouzdanja 
pred poteškoćama j neuspjesima! Moli, radi i čekaj Go- 
spodinov čas! Sto ti ne možeš, može on. »Po ten s est autom!« 
(2. Kor. 9,8.; Ef. 3,20.). Bogat je; vlada srcima: drži u 

ruci konce historije i niti svih ljudskih udesa (Poslov. 2l r 
!•)• Pesimizam je u pastvi isto što i poraz. On ne stvara; 
on samo gubi i napušta pozicije. Ne usuđuje se ništa po- 
duzeti. Svagdje, naturalistički, vidi samo poteškoće i za- 
preke, a ne računa sa najvišom realnošću: Milosti i Pro- 

vidnosti. Ne misli, da je Bogu jednako lako spasiti »vel 
in multis vel in paucis« (1. Kralj. 14, 6.). Inicijative moraš 
imati. Smiono moraš nastupati, ne kunktatorski. »Fortes 
fortuna iuvat!« »Habete fiđem Dei!« (Mark. 11,22.). »Omnia 
possibilia sunt cređenti!« (Mark. 9.23.). Nikada ne smiješ 

u pastvi natrag. Nikada ne smiješ stagnirati ni mirovati. 
Uvijek moraš nešto poduzimati, uvoditi, sređivati, dopu- 

njivati. Ne smiješ biti pastoralni minimalista, kojemu je 


71 


pastva, da ode do bolesnika, kad ga pozove, da krsti dijete, 
kad mu ga donesu,- da održi nedjeljom propovijed, bez 
prave priprave, i da, na vrat na nos, ispovjedi one, koji 
mu se jave, unatoč nervozi, s kojom će ih dočekati. Uvijek 
moraš u pastvi naprijed; nikada se ne smiješ štedjeti. 
Onda' će te pratiti i blagoslov odozgor. »Qui seminat in 
benedictionibus, de benedictionibus et metet!« (2. Kor, 
‘9, 6.). Ne boj se rizika i 1 novosti! Lako je biti skeptik i 
kritikant, pa svemu prigovarati, o svemu sumnjati, biti u 
opoziciji protiv svega; samo tom metodom još nitko nikada 
nije ništa napravio. Tko -hoće, da mu je tmaprijed sve osi- 
gurano, sa sto posto, nikada ne će ni započeti, a kamoli 
dovršiti što veliko. Kunktatori nijesu apostoli! 


Budi široke duše u svemu! 

Širok budi! Sve, što je Božje, široko je i veliko. Sitničavost 
uvijek kompromitira. Čudaštvo pravi svećenika smiješnim 
i antipatičnim. Fanatizam i tvrdoglavost odbijaju. Parti- 
kularizam i lokalizam smrt su apostolatu. Budi i ti uvijek 
širok! Voli istinu, gdje je god nađeš! Priznaj dobru volju 
svakomu, tko je ima! Obveseli se svakom uspjehu Božje 
stvari, bez obzira, tko stoji za njom! (Filip. 1, 18.). Pod u pri 
je nesebično! Pohvali rado svakoga, tko je zaslužio! Inte- 
resuj se i za događaje, novosti, prinove, probleme u drugim 
dijecezama, krajevima, redovima! Štuj svačije mišljenje, 
saslušaj svačije razloge, nastoj da svakoga razumiješ! Nemoj 
nikada tvrdoglavo insistirati na pojedinostima i sitnicama! 
Sudjeluj rado na svećeničkim sastancima, koronama, re- 
kolekcijama, pastoralnim tečajevima i debatama! Prijatelj u j 
i dopisuj se i sa svećenicima, koji su od tebe daleko! 
Plediraj uvijek za uzajamnost i solidarnost u čitavu na- 
šemu javnom katoličkom i crkvenom životu! Budi uvijek 
objektivan i prema protivniku! I uvijek građanski i ljudski 
tolerantan! I u odnosu s inovjercima. Kontakt je danas 
s njima i moguć i poželjan; dodirnih točaka ima bezbroj. 
Prirodni su nam saveznici u borbi protiv bezvjerja, ne- 
morala, lajicizacije života. Ne zaboravljaj nikada, da je 
danas doba ekumenizma i unije! 


Štuj prava i slobodu vjernika! 

Napose uvijek pomno štuj prava i slobodu svojih vjernika- 
lajika! Svagdje, gdje im ju je Bog ostavio! Ni jesmo mi 
svećenici gospodari u svetištu. Mi smo u njemu sluge i 
upravitelji (Luk. 12,42.; 1. Kor 4,1.2.; 2. Kor. 6,4., Kol. 

1 25.; Ti't. 1,7.; 1. Petr. 4.10.). gadimo po direktivama; 
nemamo prava ni na kakvo diktiranje ni samovolju. Duše 
su Božje, nijesu naše. I savjesti su Božje, nijesu naše. 
Duh je Sveti suveren u carstvu milosti i spašavanja, ni je- 
smo mi. Ne nameći ni ti silom svojih ideja dušama! Ni 
penitentima,. Ni redovnicama. Dosta je, da od ljudi tražiš 
ono, što Bog od njih traži. U pojedinostima ostavljaj im 
slobodu! Svatko će odgovarati Bogu za svoju dušu. Sva- 
komu se Bog javlja na individualan način. Nijesu duše 
šahovske figure u našim svećeničkim rukama., Njihov je 
gospodar Bog, koji ih ljubi: »qui amat animas« (Mudr. 
11,27.). Širok budi u duhovnome vodstvu, ali i u upravi 
općinom vjernika, koja ti je povjerena! Sloboda je duhovna 
atmosfera kršćanstva. »Ubi Domini Spiritus, ibi libertas \« 
(2. Kor. S, 17.). Svaki je kršćanin, — i lajik, — punoljetan 
sin kuće Božje. Ima pravo da misli', da govori, da predlaže, 
da se tuži, da radi, da bira. Susreči stoga svoje vjernike 
sa povjerenjem, tretiraj ih više kao braću nego kao pod- 
ložnike, slušaj njihove želje, pozivaj ih na suradnju, čuvaj 
se, da ih ni u čemu ne ucviliš, ne izazoveš, ne uvrijediš, 
ne poniziš, ne ođbijcš! Prilagodi pastvu, kolikogod ti je 
moguće, u okviru Evanđelja i crkvenih direktiva, potre- 
bama, pa i željama i ukusu vjernika! Ne bježi od lajika ta 
i lajika! Apostola! i svećeništvo nijesu kasta ni klasa: kao 
svećenik poslan si k ljudima; moraš s ljudima i medu 
ljudima ostati. »Omnis namque pontifex ex hominibus 
assumptus, pro hominibus constituitur !« (Hebr. 5, 1.). Kle- 
rikalizam je karikatura crkvenosti. Sakristijski sistem pastve 
negacija je univerzalne apostolske misije kršćanstva. Za- 
lazi među vjernike; drži s njima kontakt, — onaj speci- 
fično pastoralni ; - dužnost ti je! Ali ne favorizuj, dakako, 
nijedne grupe na ručun drugih; svima pripadaš. Dočekaj 
s radošću svaku apostolsku inicijativu iz lajičkih redova! 
Ne veži vjernicima ruku bez potrebe! Svežeš li ih, svezao 
si krila Crkvi: ona se danas, — svi to vide — uopće vise 

ne može u modernom svijetu afirmirati bez lajičke akcije, 
i u Crkvi i u javnom životu, u kojemu lajid rade, u vla- 
stitoj kompetenciji, u svoje ime i na svoju odgovornost, 
ali po savjesti, koju im je Crkva odgojila, i prema moral- 
nim direktivama, koje im je ona dala. Pusti lajičke vjernike 
da rade! Župska je crkva njihova: neka je grade! Kler 
je njihov, sjemeništa su njihova: neka se za njih brinu: 
neka ih uzdržavaju! Djeca su njihova: neka ih odgajaju 
i katehiziraju! Pjevanje je u crkvi njihovo: neka ga vode! 

Procesije su, i prve svete pričesti, i mlade mise njihove: 
neka ih organiziraju i aranžiraju! Eaštinici su neba oko 
njih; braća su im i susjedi, i kolege: neka ih spašavaju! y | 

Javni je, civilni, život njihov: neka ga pokršćane! Pastva 
bez lajičke suradnje i apostolata, ali i bez lajičkih prava 
i lajičke inicijative, danas je kljasta; ostala je i bez ruku, 
i bez nogu, i bez glasa. Katolička je Akcija lajikat; pasto- 
ralna je organizacija lajikat; kršćanski je svijet od sutra, 

»svijet za. Krista«, lajikat! 1 

r 

Plemenit budi! 

- 

Plemenit budi! Budi dobra srca prema svakome! Ne mo- 1 

žeš biti svećenik, dok nijesi kršćanin. A ne možeš biti 
kršćanin, dok nijesi čovjek. Sramota je, da nas obični 
vjernici, pa i svjetski ljudi, pa i bezvjerci koji put, nat- i 

kriljuju u ljudstvu i humanosti. A bude to često. Kod tebe l . f 

neka ne bude! Budi čovjekoljubiv i milosrdan! Budi blag 

i strpljiv! Suosjećaj sa svakom ljudskom patnjom! Obilazi 
i tješi bolesnike! Pomaži sirotama! Žali grješnike! Podnosi, 
veledušno, velike i male, ljudske slabosti! Uvijek ubrajaj, 
i riječju i postupkom, i sebe među one, koje koriš i koji 
su Božji dužnici! Propovijedaj uvijek kršćanskim dušama r 

dobrotu! Uči ih, da je Bog dobar i milosrdan! I da je 

milosrđe siguran put k nebu! Ne ćeš inače nikada biti 

drugi Krist. Nema kršćanstva bez ljubavi i karitativnomu 
Gromovnički, sudački, duh nije Isusov duh (Luk. 9,55.: 

Mat. 7,1.; Kim. 2,1.3.; 14,4.10.). Nije ni apostolski. »Flere 
cum f lenti bus!« (Rim. 12, 15.). »Tamquam si nutrix foveat 
filios suos!« (1. Sol. 2,7.). Nikada nemoj biti, ni u crkvi 
ni u pastvi, diktator ni žandar! Nikada »veličanstvo«! Pro- 
mašio si posve metodu, ako tražiš, da ljudi pred tobom f 


74 


dršću i da te se boje. Neka te vole! Ne zlorabi auktori- 
teta, koji nije tvoj! Nemoj nikada biti sam svoj apologeta: 
ostavi svoju obranu Bogu (Ps. 42,1.)! Nikada ne obraču- 
navaj sa svojim »protivnic'ma« sa propovjedaonice; nikada 
s nje ne govori' »pro domo«: nelojalno je; samo ponizuješ 
i sebe i riječ Božju. Ako te ljudi slušaju i štuju, slušaju 
te i štuju, — budi toga dobro uvijek svjestan, — samo radi 
Gospodina; njega u tebi gledaju. Nijesi im gospodar: samo 
si prvi sluga, koga je gospodar kuće stavio pred njegove 
drugove (Luk. 12, 42.). Ne smiješ im biti težak. Ne smiješ 
biti otresit i nervozan. Odbit ćeš ih i od sebe i od Gospodina. 
Moraš biti ponizan i malen kao i oni; njima jednak. 
Svjesno moraš izbjegavati svako grandseigneurstvo, svaku 
pozu, svaku pompu, svaki nastup s visoka. »Unus est — 
magister vester, cmnes autem vos fratres estis!« (Mat. 23, 
8.). »Vide, ne feceris! Gonservus tuus sum!« (Otkr. 19, 10.). 
Izbjegavaj afere: osobito one male, lične! Praštaj i zabo- 
ravljaj, da ti se oprosti i zaboravi (Luk. 6,37.)! Budi, baš 
jer si starješina, najmanji od sviju (Mat. 20,26-28.; Mark. 
9,35.; Luk. 22,26.)! Peri noge svoj svojoj ljudskoj braći: 
po primjeru i nalogu Gospodinovu (Iv. 13,14.)! 

Voli vedrinu i radost! 

Veseo budi! »Hilarem — datorem diligit Deus!« (2. Kor. 
9, 7.). Nikada se ne tuži na svoje svećeničko zvanje! Budi 
Bogu na njemu zahvalan! Budi u njemu sretan! Izabrao 
te je Gospodin (Iv. 15, 16.). »Ne boj se, maleno stado, jer 
se je Ocu vašemu svidjelo, da vam dadne kraljevstvo!« 
(Luk. 12, 32.). »Radujte se, — što su vaša imena ispisana 
na nebesima!« (Luk. 10,20.). Ne smije kršćanstvo, što ga 
propovijedaš, biti 1 tmurno 1 žalosno. Kršćanstvo nije vjera 
robova. Kršćanstvo je vjera djece, koja se smiju i umilja- 
vaju oko Oca. Kršćanstvo je radosna, »blaga vijest«. 
Smrknuta, svećenika vjernici ne vole. Nikada on ne će ni- 
koga oduševiti za apostotat. Ne će ni za duhovno zvanje. 
A u pasterizaciji djece i omladine takav je svećenik napro- 
sto nemoćan 1 nemoguć. Ako od prirode nijesi afabilan, 
moraš se siliti, da to postaneš. Po svećeničkoj dužnosti! 
Mora ti vedrina postati ne samo »actus imperatus«, nego 
»habitus imperatus«. 

Budi prijatelj djeci i mladeži! 

Napose voli djecu i mladež! Neka i djeca tebe vole! 

Mladi su svijet od sutra i , Crkva od sutra. A oni si), i 
neispisana knjiga. Lakše im je pristupiti nego starijima. 
Lakše ih je pređobiti. Lakše ih je modelirati. Bez pred- 
rasuda su i himbe; bez ukorijenjenih strasti i poroka. Na- 
smij se svakome djetetu i pomiluj ga! Učini djeci i omladini 
veselje, gdjegod možeš! Ne škrtari sitnim darovima i đe- 
vocionalijama,. kad je o djeci riječ! Nastoj razumjeti mlade 
duše! Izlazi u susret njhovim potrebama i željama! Budi 

s njima strpljiv i širok! Uvijek se za njih posebno inte- 
resuj! Uvijek ih nastoj osvojiti: dobrotom i veseljem prije 
svega! Isusov je to duh; Isusova je to pastoralna metoda. 
Vidjet ćeš, da je dobra. Nikada se dijete, kojemu si bio 
dobar, ne će, ni kasnije u životu, na te baciti kamenom. 
Ni kad zastrani! Bit će mu spomen na djetinjstvo uz 
oltar i svećenika trajna milost; nosit će u srcu vas' život, 
makar i nesvijesno, nostalgiju za Bogom i za kršćanstvom. 
Ni roditelja ne možeš ničim lakše privući, nego ako si 
dobar njihovoj djeci. Most ti je to u obitelji. »Dijete po 

licu, majku po srcu!« Imat ćeš onda i ministranata. Malih 

Samuela oko oltara: buduće elite, budućih, — ali i sadašnjih, 
— lajičkih apostola, budućih svećenika. I budućih redovnica. 
Moraš ih samo odgojiti: razborito, taktično, oćinski veselo. 

Cijeni redovnike i redovnice! 

Cijeni redovnike i redovnice oko sebe! Kapital su u 
crkvenom životu! Budi sretan, ako ih 'imaš u župi! Ako 
ih nemaš, poradi, da ih dobiješ! Redovnici će ti biti i save- 
znici i savjetnici. A redovnice će biti i tebi i čitavoj župi 
blagoslov. One predstavljaju pročišćeno, posvećeno, žrtveno 
ženstvo u Crkvi: djevičansko, duhovno, materinstvo. One 
treba da' budu molitveno srce Crkve i njezin kađioni oltar 
pred Bogom: »Christi bonus odor — Deo« (2. Kor. 2, 15.). 
One su meka ruka kršćanskog milosrđa. Ali zato i živa 
apologija Crkve i njezine duhovne vitalnosti. Pazi ih! Budi 
sestrama zaštitnik, savjetnik, dobrotvor i otac! Ali im zato 
ne budi tutor! U njihove se interne samostanske stvari i 
odnose ne petljaj! Nemaš prava. A nemaš ni kvalifikacije. 

Izazvat ćeš reakciju. Stvorit ćeš među njima stranke. Sve 
ćeš pokvariti'. Pomozi im mjesto toga, da se posvete! Od- 
gajaj ih za njihov specifični apostolat! Daj im u ruke crkvu, 
kor, žensku mladež! Upotrebljuj ih u pomoćnoj katehizaciji! 
^ galji ih k sirotama i bolesnicima! Zaposli ih i u župskoj^ 

kancelariji, ako ti je župa velika! Ne sablažnjuj ih! Ni- 
kada i ni u čemu! Ne svlači ih sa pieđestala, na koji 1 ih 
je postavila Crkva! »Innupta et virgo cogitat, quae Domini 
sunt!« (1. Kor. 7, 34.). Jedino, ako si sam duhovan, moći 
ćeš ih, duhovno, voditi putevima savršenstva; moći ćeš 
ih dobro ispovijedati. Moći ćeš i čuvati, njih I sebe. Pazi, 
kad se radi o sestrama, uvijek na distancu! Ne zalazi k 
redovnicama, u samostan, radi zabave! Ne sjedaj s njima 
ni za klavir ni za partiju šaha! A ne sjedaj, olako, s njima 
* ni za večeru! Ni s jednom redovnicom ne budi nikada ni 

intiman ni povjerljiv! Pali su mnogi i' mnoge. Nigdje 
fatalne samodluzi(jel i autosugestije njijesu češće ni tra- 
gičnije. S jedne i s druge strane! 

Radi 1 na svome intelektualnom samoodgoju! 

Radi na svom intelektualnom samoodgoju! Svejedno što 
l možda ni'jesi nikakav »luminare maius«, što na sebi nemaš 

ništa ni genijalno ni duhovito, što nikada ne ćeš postati 
ni profesor ni biskup! Ne moraš biti polihistor; ne moraš 

biti ni čovjek blještave erudicije. Ali moraš biti 1 inteligen- 

tan. »Labia — sacerdotis custodient scientiam!« (Mal. 2, 7.). 
Predstavljaš Crkvu. »Učitelj si u Izraelu!« (Iv. 3, 10.). 
Svaki vjernik, — i onaj školovani, — ima pravo da od tebe 
*} traži račun i objašnjenje i o vjeri i o velikim moralnim 

pitanjima života. Moraš znati, kako duhovno diše svijet, 
u koji 1 si poslan. Ne smiješ nigdje, svojom ograničenošću 
i simplicizmom, sramotiti velike i' svijetle Istine, koju 
propovijedaš. Ne smiješ dopustiti, da te se bistriji vjernici 
stide. »Rationabile obsequium vestrum!« (Rim. 12, 1.). In- 
} v teresuj se stoga za savremene događaje! Prati, barem kato- 
ličku, štampu i koji stručni svećenički časopis! Nauči, 

koliko toliko, makar jedan svjetski jezik, pa naručuj i 

nešto sa strane! Kupi i koju vrijednu knjigu! Nemoj, da 
ti sva »literatura«, sva »hrana duha«, bude »Vjesnik u 

srijedu« i »Arena«! Razgovaraj sa svećeničkim kolegama o 
aktualnim problemima, prije svega onim crkvenim i pasto- 
ralnim! A ne samo o motorima, o tranzistorima, o nogo- 
metnim utakmicama, o cijenama brašna, jaja i masti! Knjiga 
će te čuvati od čaše, od »društva«, od efemernosti, od sno- 
bizma, od blaziranosti, od poseljačenja, ali i od napasti. I 
napiši štogod za javnost, ako osjećaš dara! Trudi se, da 
ti x svako pismo, karta, dopis, govor, propovijed, koronska 
radnja i kazus, budu koncizni i pismeni! Ako si 1 talentiran, 
gledaj i doktorirati! Ne zato, da napraviš karijeru, nego 
da podigneš auktoritet i ! Crkvi i svome svećeništvu; da 
se i intelektualno habilitiraš za uspješniji apostolat i širu 
aktivnost! Budi i 1 kritičan, i autokritičan ! Čuvaj se svakog 
intelektualnog inf antilizma ! Ne govori s auktoritetom o 
stvarima, u koje se ne razumiješ! Ne gradi se stručnjakom, 
gdje nijesi! Ne igraj se »univerzalnog genija«! Vrlo ćeš 
lošu uslugu učiniti crkvenoj stvari, ali i svome ličnom ugledu, 
ako gradiš crkvu ili kuću »po svome planu«, ili 1 ako aukto- 
ritativno nastupaš u medicini, u umjetnosti, u ekonomici, 
i ako si u svemu tome lajik i amater. Dosta je, da u tim 
stvarima vladaš glavnim pojmovima i da svagdje paziš 
na mjeru i ukus, — ono, što spada na solidnu opću naobra- 
zbu, — a inače da se znaš, kad treba, obratiti na pravu 
adresu po informaciju, savjet, pomoć. Pazi i na otmjenost 
svojih društvenih i konvencionalnih manira, i na estetski 
izgled svoga kućanstva, i na finoću i stil konverzacije! 
Fin i obziran budi osobito prema starijim svećenicima i 
prema starijem svijetu uopće! Nije svećenička skromnost i 
poniznost u prljavštini, primitivizmu i naivnosti 1 , a još je 
manje u surovosti. Kršćanstvo ne bi bilo od Boga, kad 
ne bi bilo lijepo, otmjeno, dostojanstveno! 

Nemoj nikada biti naivan i lakovjeran! 

Nemoj nikada biti naivan i lakovjeran! Ne ćeš lako pogri- 
ješiti, ne ćeš se ni pokajati, ne ćeš se ni posramiti, ako 
se budeš držao u načelnoj rezervi prema svim produktima 
privatne pobožnosti: »objavama«, »čudesima«, »porukama s 
neba«, »vizijama«, »proroštvima«. Nikada to nije bilo na 
korist vjerskom životu; danas, u doba razmaha znanosti i 


opće intelektualne kritike, pa i skepse, mora to na nj dje- 
lovati samo negativno i destruktivno. Praznovjerje je jedan 
od najvećih, praktičkih, neprijatelja istinske religioznosti. 
Mi smo svećenici čuvari javne, evanđeoske objave, i naj- 
bolje je, da samo na njoj insistiramo i samo na njoj 
gradimo' svoje osnove i kombinacije. Sve, što dolazi s pri- 
vatne strane, valja da se najprije jasno i nedvojbeno legi- 
timira kao djelo Božje (Dj. Ap. 5, 35.-39.). Čuvaj se svih 
»otkrića« i »originalnih ideja« na polju pobožnosti! Ne 
dogmatiziraj nijedne posebne pobožnosti; ne prikazu j ni- 
jednu od njih tako, kao da je u njoj bit religije, ili kao 
da je njom uvjetovano vječno spasenje ili' s njom povezana 
sudbina i budućnost Crkve, kršćanstva, svijeta! Ni za kakvu 
se »specijalnu« ideju ne hvataj, niti joj se gradi prorokom! 
Pusti Bogu, da boguje! Ne simplificiraj njegovih gran- 
dioznih i tajinstvenih osnova; ne sužuj čudesnih i mnogo- 
vrsnih puteva Milosti (1. Kor. 12,\4.-6\)! Dovoljno smo 
doživjeli sramote i blamaža od vjerničke i svećeničke lako- 
vjernosti! 

Budi u pastvi savremen i moderan! 

Budi u pastvi savremen i moderan! Ne bježi bolesno od 
novosti u pastoralnoj organizaciji i taktici! Nemoj biti 
»laudator temporis acti« i pristaša »staroga vina« (Luk. 
5, 39.) pod svaku cijenu! Crkva se je u svim vjekovima 
prilagođivala prilikama, mijenjala metode, uvodila novosti. 
Stigma je to njezine duhovne vitalnosti nasuprot petrifi- 
ciranju na drugim stranama. Budi svijestan i važnosti 1 sa- 
vremenih sredstava komunikacije i propagande! Upotrebljuj 
ih, gdje ih je god sankcioniralo pastoralno iskustvo Crkve! 
I skioptikon, i mikrofon, i tranzistor, i fotografski aparat, 
i magnetofon, i televiziju, i pozornicu! Bez profanacije, da- 
kako, i svetoga mjesta, i svete službe, i svete, evanđeoske, 
istine. Ne možeš danas u pastvi biti bez statistike i evidencije. 
Ne možeš danas ni katehizirati bez pomoćnih sredstava, 
psihološke metode, zorne obuke. Sve se organizuje i siste- 
matizira; moramo i mi. I od modernog života i njegovih 
manira prihvatit ćemo i iskoristiti sve, što valja. A prije 
svega budi apostol katoličke štampe! Ne možeš imati bo- 

ljega, pouzdanijega, solidni jega saveznika. Pastoralni' je ana- 
kronizam ignorirati štampu u naše dane opće pismenosti 
i masovnog književnog tržišta, u riječi i slici. Svaki sve- 
ćenik u pastvi mora danas biti povjerenik i kolporter 
katoličke štampe. Svaka sakristija i samostanska porta 
mora joj biti kiosk. 

Ali zato budi i oprezan prema modnim idejama! 

Savremen i moderan budi u duhovnoj pastvi! Ali zato 
budi, i u životu i u pastvi, i oprezan prema modnim idejama, 
sumnjičav prema mentalitetu svijeta, koji se nije samo 
jedamput infiltrirao i u crkveni život! Ni'je sve, što je 
novo i • originalno, odmah i dobro, i zdravo. Treba pozna- 
vati duh vremena. Treba - ga i shvaćati 1 i proučavati. Ali 
»en bloc« nemoj ga nikad prihvaćati! Nemoj ga slijepo i 
nekritično imitirati! Svijet je i odviše podvrgnut utjecaju 
zla, da bismo u njemu smjeli gledati ideološku ili moralno- 
kulturnu normu. »Mundus totus in maligno positus est!« 
(1. Iv. 5, 19.). Mi njega moramo da učimo i ispravljamo, a 
ne on nas. U Evanđelju je puna i božanska istina života. 
Svijet valja spašavati od njegovih mana i zabluda, a ne 
njega i njegove mane pravdati, glorificirati, deificirati. Situ- 
acija je s te strane za nas uvijek delikatna. Modernizam 
se je u kršćanstvu, više manje, uvijek pretvarao u krivo- 
vjerje i otpad. Reforme i novosti u Crkvi moraju uvijek 
ići uporedo s puno tankoćutnog smisla i razumijevanja za 
predanu istinu tradicije i za prosvijetljeno i nadahnuto 
iskustvo kršćanske prošlosti. Prava crkvenost, prava kršćan- 
ska reforma, uvijek ekvilibrira, čuva ravnotežu, oprezno 
lavira između konzervatizma i reformnih novosti. Izemđu 
konzervatizma ideja, — vječne evanđeoske istine, — i novosti 
metoda i vanjske forme. Evolucija je u Crkvi uvijek organ- 
ska. Ona ne može doći u protuslovlje, u koliziju, sa onim, 
što je u Crkvi božansko, evanđeosko, apostolsko. Ne može 
u Crkvi biti revolucije, a zapravo ni revizije.. Ni u čemu. 
Ne može biti ni naglosti. Ne može biti ni radikalno izlom- 
ljenih linija. Uvijek, kad se susretneš sa novinama u crkve- 
nom životu i kad se za njih pledira i agitira, pogledaj i na 
prošlost, konzultiraj] Evanđelje! »Charissimd, nolite omni 

spiritui credere, sed probate spiritus si ex Deo sint!« (1. Iv. 
4, 1.). »Omnia autem probate: quod bonum est teneteh« 
(1. Sol. 5, 21.). Radije budi i previše konzervativan, nego 
previše liberalan i »nov-«: manje je rizika. Moderne sve- 
ćeničke apostazije ni jesu dogmatičke, one su ponaj češće 
moralne. Previše se približimo duhu i shvaćanjima svijeta. 
Kapituliramo pred njim. Izgleda nam mudriji od Evanđelja. 
Zaboravimo na međe i mjeru. Posvjetovnjačimo se. 

Ne eksperimentiraj s oltarom! 

Ne eksperimentiraj s oltarom! Zdrava mođemost je dobra, 
ali novotarstvo i »novatorstvo« kao pastoralni princip nije 
dobro. Ne stvaraj »svoj e« pastve! Ne radi sve po svojoj 
glavi! Ni jesu pastoralni »specijaliteti 1 « prvo. Ne ulazi u 
pastvu pod parolom: »Ecce ego nova fado omnia!« (Otkr. 
21, 5). U ljudskim je ustima naivna. Ni jesi pametniji od 
sviju drugih. Gdje je god moguće, nadovezuj na običaje i 
poprimljene, uvedene i popularne uzuse! Čuvaj pastoralne 
i župske tradicije! Preskripcija i presumpcija govore za 
njih, uz njih su. U posjedu su prava: »in possessione iuris«. 
Afirmirale su se u praksi. Realna su vrijednost. Ne stavljaj 
lako na njihovo mjesto dubiozne, problematične, možda i 
nerealne! Nemoj biti čovjek, koji uvijek samo počinje, a 
ništa ne svršava! »Quia hic homo ooopit aedificare, et nom 
potult (onsumnmre!« (Luk. 14, 30.). Nastavljaj radije, gdje 
su tvoji prethodnici stali! Nadgrađuj! Razvijaj! S puno 
obzira, pažnje i ljubavi prema onomu, što su drugi prije 
tebe stvorili! Možda i s mnogo znoja i truda. Nikada ne 
dokidaj staroga, dok nijesi siguran, da je novo, sigurno, 
bolje! 

Koncentriraj svoj rad i pastvu uvijek na ono bitno! 

Koncentriraj svoj rad i pastvu na ono bitno i glavno! Nije 
u njoj glavno organizacijska forma. Nije ni sistem. Prvo 
je i glavno u duhovnoj pastvi Krist. Njegova riječ. Njegova 
milost. Njegova žrtva. Njegova Euharistija. Njegovi sakra- 
menti. Nije problem u metodi. Problem je u sadržaju. Pro- 
blem je u srcu 1 duhovnosti. Nikada stoga ne stavljaj 

metodu pred stvar! Nebitno pred bitno! Okvirne, & pogotovu 
pe čemerne, ‘elemente pred centralne!. A centralno je ono, 
što su apostoli f i Crkva uvijek tražili, na prvom mjestu, 
od hufiovne pastve; ono, što su uvijek pJraktiarali'. MolitVa, 
misa, propovijed, ispovijed, pričest, katehizacija, providan je 
bolesnika, kršćanski brak, dobar obiteljski život, moral — 
privatni i javni, ispovijedanje vjere, kršćansko milosrđe i 
ljubav. Osiguraj i ti, prije svega, vjernicima solidnu pro- 
povijed, ispovijedaj revno i pažljivo, promiči i preporučuj 
čestu svetu pričest, otiđi odmah bolesniku, kad te po- 
zovu, i obiđi ga i kasnije, kadgod možeš, govori uvijek svetu 
mtišu pobožno i bez brzanja, — osobito u akcijama, •— i 
objašmjuj vjernicima svakom prilikom njezino središnje 
mjesto u kršćanskom životii, 'moli javne molitve polagano 
i r^govjetho, revnu j za sve tradicionalne pobožnosti i oba- 
vljaj ih sa što više liturgijskog reda i sjaja, u katehiza- 
Ćiji Ibiidi savjestan, uporan, požrtvovan, inventivan, naglašuj 
uvijbk dužnost mladenačke nevinosti, svetost braka, važnost 
kršćanskog obiteljskog života, potrebu molitve, osobne i 
zajedničke, kućne, insistiraj na dobroj zaručničkoj pouci i 
crkvenim propisima pri vjenčanju, propagiraj misije i uniju, 
’govori češće o svećeničkim i redovničkim zvanjima i o finan- 
cijskom apostolatu u službi Crkve i sjemeništa! Onda ši 
učinio glavno, što Bog od tebe očekuje. Zapravo sve! Nikad 
ih ne propuštaj, tih svojih glavnih svećeničkih i pastoralnih 
dužnosti: ni pod kakvom izlikom! Svaku od njih izrvšuj 
uvijek do kraja i požrtvovno! Nikada nemoj klonuti zbog 
zapreka i neuspjeha! Nikada ništa ne propuštaj ni od malo- 
dužnosti: ni pod kakvom izlikom! Svaku od njih izvršuj 
budi praktičan; pazi najviše na bitne ciljeve duhovne pastve: 
da vjernici na život gledaju očima vjere, da poznaju Boga, 
da se mole, da izvršavaju vjerske i moralne dužnosti, da 
ljubomorno čuyaju svaki kršćanski običaj i tradiciju! U 
propovijedima biraj i obradu j teme sustavno i vraćaj se 
'Uvijek na ono glavno: na Boga, na otkupljenje, na vječne 
istihe, na moćalne dužnosti, na euharistijski i sakramehtalni 
život, na apostolsku i vjerničku svijest! Uvijek propovijedi 
■barem škići^aj, a po ihogućhiosti 1 piši i uči! Ne će ti onda 
biti šuplje; znat ćeš, šta ćeš govoriti'; ne ćeš se opetbvktj, 
ne Ćes duljiti i gnjaviti. Dokumentiraj ih prije svega Svetim 

Pismom: manje problematičnim i legendarnim primjerima! 
Ne propuštaj nikada, ni zimi, posve propovijedi! Govori 
I tada barem 5 minuta! I na malim, nedjeljnim i blagdan- 
skim, misama reci vjernicima barem koju riječ, promi- 
šljenu i jedru! Ne ispovijedaj nikada mehanički: zanimaj 
se za duhovno stanje penitenta; pusti ga, da se izgovori i 
istuži; gledaj ga živo zainteresovati za ozbiljno shvaćanje 
vjerskog života neka iz ispovijedi uvijek odnese barem 
nešto, što će ga, realno i 1 trajno, impresionirati i podignuti! 
Ispovijed je vrijeme milosti za duše »per eminentiam«; 
ispovijed je naš najjači pastoralni adut, — tridentinski je 
sabor to izrijekom naglasio;- — ispovijed je prvo sredstvo 
i oruđe religioznog preporoda u kršćanstvu, najneposred- 
niji put do, euharisti'jske, punine milosti. I njezina je psi- 
hološka strana izvanredna. Nigdje ljudi ni jesu pred Bogom 
iskreniji; nigdje spremniji, da poslušaju glas milosti. A 
nigdje ne možemo, osobito danas, doći ni u neposredni ji 
i diskretniji kontakt sa vjernicima nego u ispovijedi. Sami 
smo tu s njima i s Bogom. Sjedaj što češće u ispovjeda- 
onicu i ispovijedaj s puno strpljivosti, pažnje i odgovornosti, 
pa si odmah polovi'nom dobio bitku za duše! I učinio si 
polovinu od onoga, što Krist od tebe traži u pastvi! Sto je 
molitva za tvoj osobni svećenički život i ustrajnost, to je 
ispovijedanje za vjerski život u župi. »Responsum mortis«! 
Temelj, garancija, barometar! 

I, na koncu, još samo jedno: Ne vraćaj se iz svetišta 
natrag u svijet, kad si ga jednom ostavio! Na dvije stvari 
osobito pazi s te strane! 

Ne budi nepotista! 

Ne budi nepotista! Ni u najblažoj formi! Sto si se' više, 
kao svećenik, emancipirao od rodbinskih obveza, to bolje! 
Voli svoje, ali ne bogati ih na račun Crkve, od prinosa 
vjernika! Budi sa svojima fin, budi roditeljima i dobro- 
tvorima iskreno zahvalan, ali ne- daj, da ti tutoruju u sve- 
tištu! Ne svrstavaj se pod klansku zastavu! Gospodin nam 
je u tom pogledu dao primjer, koji govori jasnije od svih 
riječi i kojemu ne treba komentara. »Zašto ste me tražili? 
Žar nijeste znali, da ja motam biti u onomu, što je Oća 

mojega?« (Luk. 2, 49.). »Šta ja imam s tobom, ženo?« (Iv_ 
2,4.). »Tko je mati moja i tko su braća inoja!« (Mat. 12 r 
'48.). Apostol nije privatnik: on je javni čovjek, Božji čo- 
vjek; on je svačiji i ničiji. »Sine patre, sine matre, sine 
genealogia!« (Hebr. 7, 3.). Za njega vrijedi ono Pavlovo: 
»Continuo non acquievi carni et sanguini!« (Gal. 1. 16.). 

Ne miješaj se u svjetske i profane poslove! 

Ne miješaj se u svjetske i profane poslove! Nije za nas- 
ni porezna blagajna, ni bankarska klupa, ni poljoprivredno 
dobro, ni eksperimentalni centar. Svjetski poslovi posvje- 
tovnjačuju, rastresaju, polove dušu. A ona treba da sva 
pripada Bogu i njegovu Kraljevstvu. »Nitko ne može dvo- 
jici gospodara služiti!« (Mat. 6,24.; Luk. 16,13.). »Pusti,, 
neka mrtvaci ukapaju svoje mrtvace, a ti idi, te navješćuj 
kraljevstvo Božje!« (Luk. 9, 60.). Oturimo sve to na svje- 
tovnjake! Njihov je to posao; njihova domena. Pa i kad se 
radi o materijalnim potrebama Crkve! A ako se već moraš, 
po volji viših, prihvatiti i : toga, čuvaj se, moli se, bježi 
što više u svetište, u pastoralnu aktivnost, u svećeničko 
društvo! Možda voliš tehniku, — tehničko je doba oko nas. 
Pa voli 1 je, ali i tada neka tvoja tehnika bude pastoralna 
tehnika, ne zabavna! Nikad ne koncentriraj na nju glavne 
pažnje u svom životu i radu! Ne posvećuj joj ni previše 
vremena! Svećenik si i duhovnik prije svega; ni jesi' pro- 
fesionalac. Na jedno prije svega pazi! Ne ulazi, ni pod 
kakvom izlikom, u politiku ! Onu praktičnu i dnevnu! Mi 
svećenici možemo, — i moramo, — biti rodoljubi; političari 
ne moramo i, zapravo, ne smijemo. Ni'je politika naš posao. 
Nije u stilu Evanđelja. »Zadjeni mač svoj u korice!« (Mat. 
26,52.; Iv. 18,11.). »Čovječe, tko je mene postavio sucem 
ili djeliteljem nad vama?« (Luk. 12, 14.). »Dajte — caru, 
što je carevo!« (Mat. 22,21.; Mark. 12,17.; Luk. 20,25.). 
Ne odgovara apostolskoj praksi. »Nemo mili'tans Deo im- 
plicat se negotiils saecularibus« (2. Tim. 2, 4.). »Non est 
aequum nos derelinquere verbum Dei, et ministrare mensis!« 
(Dj. Ap. 6, 2.). Nije nam svećenička politika nikada do^- 
nijela blagoslova. Nikada se ni jesu svećenici političari 
svojom politikom .posvetili. Ni Richelieu, ni' Mazarin, • ni 

Tayllerand. A kompromitirali se jesu, bezbroj puta. I Crkvu 
su kompromitirali. Treba li uopće navoditi primjere? Svježi 
su i drastični. Nije za nas^ revolver ni mač. Mi smo mironoše 
(Luk. 10,5.; Mat. 10,12.).* Nijesu za nas stranke. Mi 1 smo 
učitelji i oci svima. Nije za nas skliska i sluzava politička 
pozornica, na kojoj nitko nikoga ne štedi; gdje je laž i 
spletka postala, u praksi, nepisanim zakonom. Nije za nas 
nacionalistička zadrtost i zagriženost. Nije za nas ni klasno 
obračunavanje. Imamo mi dovoljno posla s dušama. Ople- 
menimo li ih i posvetimo, propovijedamo li narodima, s 
dostojanstvom i dosljednošću, pravdu i ljubav, više smo nego 
itko učinili i za socijalno blagostanje čovječanstva, i za 
-veličinu i sreću domovine. Mi smo po profesiji miritelji 
i posrednici (Mat. 5,9.); vjesnici bratstva sviju u Bogu 
(Mat. 23, 8.; Gal. 3,28.; Kol. 3,11.); glasnici vječnosti i 
drugoga svijeta. Naše je oružje strpljivost i blagost. »Naša 
je politika Križ!« (Pijo X.). 

* * * 

Eto, napisao sam ti ovo nekoliko savjeta za tvoj budući 
svećenički život. Kao stariji brat mlađemu. Onako, kako 
mislim, da je pravo pred Bogom. U našim prilikama, još 
uvijek primitivnim i jednostavnim. Jednostavnim barem po 
formama. Iz svoga više nego 40-godišnjeg svećeničkog 
iskustva. Ne moraju ti moji savjeti biti u svemu najbolji. 
Neka ih drugi slobodno dopune, pa i korigiraju, u onome, 
gdje možda imam krivo. Ali iskreni jesu. I dobronamjerna 
jesu. I konkretni jesu. 

Uvijek sam o tim stvarima volio misliti. Uvijek sam u 
životu držao oči otvorene. A imao sam, valjda, i ponešto 
prirođenog dara opažanja, intuicije, kritičnosti. Prema 
•onomu, što sam sam radio i doživljavao, i prema onome, 
što su radili drugi oko mene. A trsio sam se, da sve, — 
teoretski berem, — podvedena pod retortu Evanđelja. I da 
uvijek ostanem ni liniji. Temperamenat, obiteljski odgoj 
i školovanje na pravom mjestu, — uvijek ću na toj velikoj 
milosti biti Gospodinu zahvalan, — davali su mi vazda 
impulze u tom smjeru. Drugo je, dakako, koliko sam sam 
bio dosljedan u praktičnoj, osobnoj, primjeni principa, koje 
sam zastupao. Neprispodobivo je teže kršćanski živjeti 

